(7)

jiżdiedu l-Appendiċijiet 1 u 2 kif gej: “ Appendiċi 1 Rekwiżiti biex jiġi żgurat it-tħaddim korrett ta’ miżuri ta’ kontroll tal-NOx 1. Introduzzjoni Dan l-Anness jistabbilixxi r-rekwiżiti biex jiġi żgurat it-tħaddim korrett ta’ miżuri ta’ kontroll tal-NO x . Dan l-Anness jinkludi wkoll rekwiżiti għal magni li jiddependu mill-użu ta’ reaġent sabiex jitnaqqsu l-emissjonijiet. 1.1. Tifsiriet u taqsiriet ‘Sistema Dijanjostika ta’ Kontroll tal-NOx (NCD)’ tfisser sistema fuq il-magna li kapaċi (a) issib Malfunzjoni tal-Kontroll tal-NOx; (b) tidentifika l-kawża possibbli tal-malfunzjonijiet tal-kontroll tal-NOx permezz ta’ informazzjoni maħżuna fil-memorja tal-kompjuter u/jew tikkomunika din l-informazzjoni off-board. ‘Malfunzjoni tal-Kontroll tal-NOx (NCM)’ tfisser li xi ħadd ipprova jbagħbas is-sistema ta’ kontroll tal-NOx ta’ magna jew malfunzjoni li taffettwa dik is-sistema li tista’ tkun minħabba t-tbagħbis, siwtazzjonijiet meqjusa minn din id-Direttiva li jeħtieġu l-attivazzjoni ta’ twissija jew ta’ sistema ta’ inċentiv hekk kif jinstabu. ‘Kodiċi dijanjostiku tal-ħsarat (DTC)’ jfisser identifikatur numeriku jew alfanumeriku li jidentifika jew jimmarka Malfunzjoni tal-Kontroll tal-NOx. ‘DTC attiv u kkonfermat’ ifisser DTC li huwa maħżun fil-ħin li fih is-sistema NCD tikkonkludi li teżisti malfunzjoni. ‘Għodda għall-iskanjar’ tfisser tagħmir estern tal-ittestjar li jintuża għal komunikazzjoni off-board mas-sistema NCD. ‘Familja tal-magni NCD’ tfisser l-iggruppjar mill-manifattur tas-sistemi tal-magna li jkollhom metodi komuni ta’ monitoraġġ/dijanjosi ta’ NCMs. 2. Rekwiżiti ġenerali Is-sistema tal-magna għandha tkun mgħammra b’sistema Dijanjostika ta’ Kontroll tal-NOx (NCD) li kapaċi tidentifika l-malfunzjonijiet tal-kontroll NOx (NCMs) ikkunsidrati f’dan l-Anness. Kwalunkwe sistema ta’ magna koperta b’din it-taqsima għandha tkun iddisinjata, mibnija u installata b’tali mod li tkun tista’ tissodisfa dawn ir-rekwiżiti matul il-ħajja normali tal-magna f’kundizzjonijiet normali tal-użu. Permezz tal-kisba ta’ dan l-objettiv, huwa aċċettabbli li magni li jkunu ntużaw iktar mill-perjodu utli tal-ħajja kif speċifikat fit-taqsima 3.1 tal-Appendiċi 5 tal-Anness III ta’ din id-Direttiva juru xi deterjorazzjoni fil-prestazzjoni u s-sensittività tas-sistema Dijanjostika ta’ Kontroll tal-NOx (NCD), b’tali mod li l-limiti stabbiliti speċifikati f’dan l-Anness jistgħu jinqabżu qabel tiġi attivata s-sistema tat-twissija u/jew ta’ inċentiv. 2.1. Informazzjoni meħtieġa 2.1.1. Jekk is-sistema tal-kontroll tal-emissjoni tkun teħtieġ reaġent, il-karatteristiċi ta’ dak ir-reaġent, inkluż it-tip ta’ reaġent, l-informazzjoni dwar il-konċentrazzjoni meta r-reaġent ikun f’soluzzjoni, il-kundizzjonijiet tat-temperatura waqt it-tħaddim kif ukoll ir-referenza għall-istandards internazzjonali fir-rigward tal-kompożizzjoni u l-kwalità għandhom jiġu speċifikati mill-manifattur, fit-taqsima 2.2.1.13 tal-Appendiċi 1 u fit-taqsima 2.2.1.13 tal-Appendiċi 3 għall-Anness II. 2.1.2. Informazzjoni dettaljata bil-miktub li tiddeskrivi l-karatteristiċi funzjonali tat-tħaddim tas-sistema ta’ twissija tal-operatur fil-paragrafu 4 u tas-sistema ta’ inċentiv tal-operatur fil-paragrafu 5 għandhom jiġu provduti lill-awtorità tal-approvazzjoni fil-waqt tal-approvazzjoni tat-tip. 2.1.3. Il-manifattur għandu jipprovdi dokumenti ta’ installazzjoni li, meta jintużaw mill-OEM, jiżguraw li l-magna, inkluża s-sistema ta’ kontroll tal-emissjoni li hija parti mit-tip ta’ magna approvata, meta installata fil-magna, se topera, f’konġunzjoni mal-partijiet meħtieġa tal-makkinarju, b’tali mod li tkun konformi mar-rekwiżiti ta’ dan l-Anness. Din id-dokumentazzjoni għandha tinkludi r-rekwiżiti tekniċi dettaljati u d-dispożizzjonijiet tas-sistema tal-magna (software, hardware, u komunikazzjoni) meħtieġa għall-installazzjoni korretta tas-sistema tal-magna fil-makkinarju. 2.2. Il-kundizzjonijiet tat-tħaddim 2.2.1. Is-sistema djanjostika ta’ kontroll tal-NOx għandha topera fil-kundizzjonijiet li ġejjin: (a) temperaturi ambjentali bejn 266 K u 308 K (– 7 °C u 35 °C); (b) l-altitudnijiet kollha taħt l-1 600 m; (c) temperaturi tal-likwidu tat-tkessiħ tal-magna ’l fuq minn 343 K (70 °C). Din it-taqsima ma tapplikax fil-każ ta’ monitoraġġ għal-livell tar-reaġent fit-tank tal-ħżin, meta l-monitoraġġ għandu jitwettaq fil-kundizzjonijiet kollha fejn il-kejl ikun teknikament fattibbli (pereżempju, fil-kundizzjonijiet kollha meta reaġent likwidu ma jkunx iffriżat). 2.3. Protezzjoni tar-reaġenti mill-iffriżar 2.3.1. Huwa permess li jintuża tank imsaħħan jew mhux imsaħħan għar-reaġent u sistema ta’ dożaġġ. Sistema msaħħna għandha tissodisfa r-rekwiżiti tal-paragrafu 2.3.2. Sistema mhux imsaħħna għandha tissodisfa r-rekwiżiti tal-paragrafu 2.3.3. 2.3.1.1. L-użu ta’ tank u sistema ta’ dożaġġ tar-reaġenti mhux imsaħħna għandu jkun indikat lil sid il-makkinarju permezz ta’ struzzjonijiet bil-miktub. 2.3.2. Tank u sistema ta’ dożaġġ tar-reaġenti 2.3.2.1. Jekk ir-reaġent iffriża, ir-reaġent għandu jkun disponibbli għall-użu f’perjodu massimu ta’ ħin ta’ 70 minuta wara li tiġi startjata l-magna f’temperatura ambjentali ta’ 266 K (– 7 °C). 2.3.2.2. Il-kriterji tat-tfassil għal sistema msaħħna Sistema msaħħna għandha tkun imfassla b’tali mod li tissodisfa l-prestazzjoni tar-rekwiżiti stabbiliti f’din it-taqsima meta tiġi ttestjata bil-proċedura definita. 2.3.2.2.1. It-tank tar-reaġent u s-sistema ta’ dożaġġ għandhom jiġu mgħaddsa f’temperatura ta’ 255 K (– 18 °C) għal 72 siegħa jew sakemm ir-reaġent isir solidu, skont liema waħda tiġri l-ewwel. 2.3.2.2.2. Wara l-perjodu ta’ tgħaddis previst fil-paragrafu 2.3.2.2.1, il-makkinarju/magna għandha tiġi startjata u għandha titħaddem f’temperatura ambjentali ta’ 266 K (– 7 °C) kif ġej: (a) 10 sa 20 minuta ta’ tħaddim ta’ magna li mhix ingranata, (b) segwita b’50 minuta b’mhux aktar minn 40 fil-mija ta’ tagħbija stmata. 2.3.2.2.3. Fil-konklużjoni tal-proċedura tat-test fil-paragrafu 2.3.2.2.2, is-sistema ta’ dożaġġ tar-reaġent għandha tkun funzjonali għal kollox. 2.3.2.3. L-evalwazzjoni tal-kriterji tat-tfassil tista’ titwettaq f’kompartiment imkessaħ taċ-ċellola tat-test billi jintuża makkinarju sħiħ jew partijiet rappreżentattivi ta’ dawk li jridu jiġu installati fuq makkinarju jew ibbażati fuq testijiet fuq il-post. 2.3.3. L-attivazzjoni tas-sistema tat-twissija u tal-inċentiv tat-tħaddim għal sistema mhux imsaħħna 2.3.3.1. Is-sistema ta’ twissija tal-operatur deskritta fil-paragrafu 4 għandha tiġi attivata jekk ma jseħħ l-ebda dożaġġ tar-reaġent f’temperatura ambjentali ta’ ≤ 266 K (– 7 °C). 2.3.3.2. Is-sistema ta’ inċentiv qawwi deskritta fil-paragrafu 5.4 għandha tiġi attivata jekk ma jseħħ l-ebda dożaġġ tar-reaġent f’temperatura ambjentali ta’ ≤ 266 K (– 7 °C) f’perjodu massimu ta’ ħin ta’ 70 minuta wara li tiġi startjata l-magna. 2.4. Rekwiżiti djanjostiċi 2.4.1. Is-sistema Djanjostika ta’ Kontroll tal-NOx (NCD) għandha tkun tista’ tidentifika l-malfunzjonijiet tal-kontroll tal-NOx (NCMs) ikkunsidrati f’dan l-Anness permezz tal-Kodiċijiet tad-Dijanjostika tal-Ħsarat (DTCs) maħżuna fil-memorja tal-kompjuter u biex tikkomunika dik l-informazzjoni off-board fuq talba. 2.4.2. Ir-rekwiżiti għall-irrekordjar tal-Kodiċijiet tad-Dijanjostika tal-Ħsarat (DTCs) 2.4.2.1. Is-sistema NCD għandha tirrekordja DTC għal kull Malfunzjoni distinta tal-Kontroll tal-NOx (NCM). 2.4.2.2. Is-sistema tal-NCD għandha tikkonkludi jekk malfunzjoni li tidher hijiex preżenti f’ħin ta’ madwar 60 minuta tat-tħaddim tal-magna. F’dan il-waqt, għandu jinħażen DTC ‘ikkonfermat u attiv’ u s-sistema ta’ twissija trid tiġi attivata skont il-paragrafu 4. 2.4.2.3. F’każijiet fejn hu meħtieġ aktar minn 60 minuta ta’ ħin għall-moniters biex isibu b’mod preċiż u jikkonfermaw NCM (eż. moniters li jużaw mudelli tal-istatistika jew fir-rigward ta’ konsum tal-fluwidu fuq il-makkinarju), l-Awtorità ta’ Approvazzjoni tista’ tippermetti perjodu itwal għall-monitoraġġ sakemm il-manifattur jiġġustifika l-ħtieġa għal perjodi itwal (pereżempju b’raġunar tekniku, riżultati tal-esperimenti, esperjenza fuq il-post, eċċ.). 2.4.3. Ir-rekwiżiti għat-tħassir tal-Kodiċijiet tad-Dijanjostika tal-Ħsarat (DTCs) (a) Id-DTCs ma għandhomx jitħassru permezz tas-sistema NCD innifisha mill-memorja tal-kompjuter sakemm ma jissolviex il-falliment relatat ma’ dak id-DTC. (b) Is-sistema NCD tista’ tħassar id-DTCs kollha fuq talba għal skanjatura propjetarja jew għodda għall-manutenzjoni li hija provduta mill-manifattur tal-magna fuq talba, jew billi jintuża kodiċi għall-aċċess provdut mill-manifattur tal-magna. 2.4.4. Is-sistema NCD m’għandhiex tkun ipprogrammata jew inkella ddisnjata biex tiddiżattiva parzjalment jew totalment fuq il-bażi tal-età tal-makkinarju matul it-terminu proprju tal-magna, u s-sistema lanqas ma għandha jkollha xi algoritmu jew strateġija ddisinjata biex tnaqqas l-effikaċja tas-sistema NCD matul iż-żmien. 2.4.5. Kwalunkwe kodiċi tal-kompjuter għal programmazzjoni mill-ġdid jew parametri ta’ tħaddim tas-sistema NCD għandhom ikunu reżistenti għat-tbagħbis. 2.4.6. Il-familja tal-magni NCD Il-manifattur huwa responsabbli biex jiddetermina l-kompożizzjoni ta’ familja tal-magni NCD. L-iggruppjar tas-sistemi tal-magna fi ħdan il-familja tal-magni NCD għandu jkun ibbażat fuq ġudizzju tajjeb fl-inġinerija u jkun suġġett għall-approvazzjoni mill-Awtorita ta’ Approvazzjoni. Il-magni li ma jagħmlux parti mill-istess familja ta’ magna jistgħu xorta jagħmlu parti mill-istess familja ta’ magni NCD. 2.4.6.1. Parametri li jiddefinixxu familja ta’ magni NCD Il-familja tal-magni NCD tista’ tkun ikkaratterizzata minn parametri ta’ disinn bażiku li għandhom ikunu komuni għas-sistemi tal-magna fil-familja. Sabiex is-sistemi ta’ magna jistgħu jitqiesu li jagħmlu parti mill-istess familja ta’ magni NCD, il-lista li ġejja ta’ parametri bażiċi għandha tkun simili: (a) is-sistemi ta’ kontroll ta’ emissjoni; (b) il-metodi ta’ monitoraġġ tal-NCD; (c) kriterji għall-monitoraġġ tal-NCD; (d) il-parametri ta’ monitoraġġ (eż. frekwenza). Dawn is-similaritajiet għandhom jintwerew mill-fabbrikant permezz ta’ dimostrazzjoni ta’ inġinerija rilevanti jew proċeduri xierqa oħrajn u jkunu suġġetti għall-approvazzjoni tal-Awtorità ta’ Approvazzjoni. Il-manifattur jista’ jitlob approvazzjoni mill-Awtorità ta’ Approvazzjoni ta’ differenzi minuri fil-metodi ta’ monitoraġġ/dijanjożi tas-sistema NCD minħabba varjazzjoni fil-konfigurazzjoni tas-sistema tal-magna, meta dawn il-metodi jkunu meqjusa simili mill-manifattur u jkunu differenti biss sabiex jaqblu mal-karatteristiċi speċifiċi tal-komponenti li qed jiġu kkunsidrati (pereżempju d-daqs, il-fluss tal-egżost, eċċ.); jew is-similaritajiet tagħhom huma bbażati fuq ġudizzju tajjeb tal-inġinerija. 3. Rekwiżiti ta’ manutenzjoni 3.1. Il-manifattur għandu jipprovdi jew jagħmel mezz li jkunu pprovduti lis-sidien kollha ta’ magni jew makkinarju ġdid struzzjonijiet bil-miktub dwar is-sistema għall-kontroll tal-emissjoni u t-tħaddim sew tagħha. Dawn l-istruzzjonijiet għandhom jiddikjaraw li jekk is-sistema ta’ kontroll tal-emissjonijiet ma tkunx qed taħdem sew, l-operatur għandu jiġi mgħarraf bi problema mis-sistema ta’ twissija, u li l-attivazzjoni tas-sistema ta’ inċentiv tal-operatur bħala konsegwenza tal-fatt li tkun ġiet injorata din it-twissija għandha twassal għal sitwazzjoni li fiha l-makkinarju ma jkunx kapaċi jaqdi l-funzjoni tiegħu. 3.2. L-istruzzjonijiet għandhom jindikaw rekwiżiti għall-użu u l-manutenzjoni xierqa tal-magni sabiex tiġi miżmuma l-prestazzjoni tagħhom rigward l-emissjonijiet, inkluż, fejn rilevanti, l-użu xieraq ta’ reaġenti konsumibbli. 3.3. L-istruzzjonijiet għandhom ikunu miktubin b’mod ċar u b’mod mhux tekniku, fejn jintuża l-istess lingwaġġ li jintuża fil-manwal tal-operatur tal-makkinarju mobbli jew tal-magni mhux tat-triq. 3.4. L-istruzzjonijiet għandhom jispeċifikaw jekk ir-reaġenti konsumibbli għandhomx jimtlew mill-ġid mill-operatur tal-vettura bejn intervalli normali ta’ manutenzjoni. L-istruzzjonijiet għandhom jispeċifikaw ukoll il-kwalità meħtieġa tar-reaġent. Għandhom jindikaw ukoll kif l-operatur għandu jimla t-tank tar-reaġent mill-ġdid. L-informazzjoni għandha tindika wkoll rata probabbli ta’ konsum tar-reaġent għal dak it-tip ta’ vettura u kemm ta’ spiss it-tank tar-reaġent għandu jimtela mill-ġdid. 3.5. L-istruzzjonijiet għandhom jispeċifikaw li l-użu ta’ reaġent, kif ukoll il-fatt li r-riforniment isir b’reaġent meħtieġ bl-ispeċifikazzjonijiet korretti, huma essenzjali sabiex jippermettu li l-magna tkun konformi mar-rekwiżiti għall-ħruġ tal-approvazzjoni tat-tip għal dak it-tip ta’ magna. 3.6. L-istruzzjonijiet għandhom jispjegaw kif jaħdmu s-sistema ta’ twissija u s-sistema ta’ inċentiv għall-operatur. Barra minn hekk, għandhom jiġu spjegati l-konsegwenzi, fil-kuntest tal-prestazzjoni r-reġistrazzjoni ta’ malfunzjonament, ta’ nuqqas ta’ għoti ta’ attenzjoni lis-sistema ta’ twissija u li ma jsirx ir-riforniment tar-reaġent jew ma titteħidx azzjoni ta’ rimedju biex tiġi solvuta l-problema. 4. Sistema ta’ twissija tal-operatur 4.1. Il-makkinarju għandu jinkludi sistema ta’ twissija tal-operatur li tuża allarmi viżivi li jinfurmaw lill-operatur meta jkun hemm livell baxx ta’ reaġent, kwalità mhux korretta tar-reaġent, interruzzjoni tad-dożaġġ jew malfunzjoni tat-tip speċifikat fil-paragrafu 9 li jwassal għal attivazzjoni tas-sistema ta’ inċentiv tal-operatur jekk ma tiġix rettifikata fi żmien qasir. Is-sistema ta’ twissija għandha tibqa’ attiva wkoll meta tkun ġiet attivata s-sistema ta’ inċentiv tal-operatur deskritta fil-paragrafu 5. 4.2. It-twissija ma għandhiex tkun l-istess bħat-twissija użata għall-iskopijiet ta’ twissija ta’ malfunzjoni jew manutenzjoni oħra tal-magna, għalkemm tista’ tuża l-istess sistema ta’ twissija. 4.3. Is-sistema ta’ twissija tal-operatur tista’ tikkonsisti minn lampa waħda jew aktar, jew turi messaġġi qosra li jistgħu jinkludu, pereżempju, messaġġi li jindikaw b’mod ċar: — id-distanza jew il-ħin li jkun għad baqa’ qabel ma jiġu attivati l-inċentivi ta’ livell baxx u/jew qawwi, — l-ammont ta’ inċentiv ta’ livell baxx u/jew qawwi, pereżempju l-ammont ta’ tnaqqis tat-torque, — il-kundizzjonijiet li fihom jista’ jiġi mħassar l-imblukkar tal-funzjonament tal-makkinarju. Fejn jintwerew il-messaġġi, is-sistema użata biex turi dawn il-messaġġi tista’ tkun l-istess waħda li tintuża għal skopijiet oħra ta’ manutenzjoni. 4.4. Fuq għażla tal-manifattur, is-sistema ta’ twissija tista’ tinkludi komponent li jinstema’ li jiġbed l-attenzjoni tal-operatur. Għandha tkun permessal-kanċellazzjoni mill-operatur ta’ twissijiet li jinstemgħu. 4.5. Is-sistema ta’ twissija tal-operatur għandha tiġi attivata kif speċifikat fil-paragrafi 2.3.3.1, 6.2, 7.2, 8.4, u 9.3 rispettivament. 4.6. Is-sistema ta’ twissija għall-operatur għandha tiġi diżattivata meta l-kundizzjonijiet għall-attivazzjoni tagħha ma jkunux jeżistu aktar. Is-sistema ta’ twissija għall-operatur ma għandhiex tiġi diżattivata b’mod awtomatiku mingħajr ma tiġi rimedjata r-raġuni għall-attivazzjoni tagħha. 4.7. Is-sistema ta’ twissija tista’ tiġi interrotta temporanjament minn sinjali oħra ta’ twissija li jipprovdu messaġġi importanti oħra relatati mas-sikurezza. 4.8. Dettalji dwar il-proċeduri għall-attivazzjoni u d-diżattivazzjoni tas-sistema ta’ twissija tal-operatur huma deskritti fit-taqsima 11. 4.9. Bħala parti mill-applikazzjoni għall-approvazzjoni tat-tip skont din id-Direttiva, il-manifattur għandu juri l-mod ta’ tħaddim tas-sistema ta’ twissija tal-operatur, kif speċifikat fit-taqsima 11. 5. Sistema ta’ inċentiv tal-operatur 5.1. Il-makkinarju għandu jinkorpora sistema ta’ inċentiv tal-operatur ibbażata fuq waħda mill-prinċipji li ġejjin: 5.1.1. sistema ta’ inċentiv f’żewġ stadji li tibda b’livell ta’ inċentiv baxx (restrizzjoni tal-prestazzjoni) segwit minn livell ta’ inċentiv qawwi (twaqqif effettiv tal-operazzjoni tal-makkinarju); 5.1.2. sistema ta’ inċentiv bi stadju wieħed (twaqqif effettiv tal-operazzjoni tal-makkinarju) attivata skont il-kundizzjonijiet ta’ sistema ta’ inċentiv b’livell baxx kif speċifikat fil-paragrafi 6.3.1, 7.3.1, 8.4.1, u 9.4.1. 5.2. Bl-approvazzjoni minn qabel tal-awtorità tal-approvazzjoni tat-tip, il-magna tista’ tiġi ffittjata sabiex twaqqaf l-inċentiv tal-operatur matul emerġenza ddikjarata minn gvern nazzjonali jew reġjonali, is-servizzi tagħhom tal-emerġenza jew is-servizzi armati tagħhom. 5.3. Sistema ta’ inċentiv ta’ livell baxx 5.3.1. Is-sistema ta’ inċentiv ta’ livell baxx għandha tiġi attivata wara li kwalunkwe waħda mill-kundizzjonijiet speċifikati fil-paragrafi 6.3.1, 7.3.1, 8.4.1, u 9.4.1 tkun seħħet. 5.3.2. Is-sistema ta’ inċentiv ta’ livell baxx għandha tnaqqas gradwalment is-saħħa massima disponibbli tat-torque tal-magna tul il-firxa tal-veloċità tal-magna b’tal-inqas 25 fil-mija bejn il-veloċità massima tat-torque u l-punt massimu tar-regolatur kif deskritt fil-figura 1. Ir-rata tat-tnaqqis tat-torque għandha tkun ta’ minimu ta’ 1 % kull minuta. 5.3.3. Jistgħu jintużaw miżuri oħra ta’ inċentiv li jidhru fl-awtorità tal-approvazzjoni tat-tip bħala dawk li għandhom l-istess livell jew ogħla ta’ qawwa. Figura 1 Skema ta’ tnaqqis tat-torque ta’ inċentiv ta’ livell baxx 5.4. Sistema ta’ inċentiv qawwi 5.4.1. Is-sistema ta’ inċentiv qawwi għandha tiġi attivata wara li tkun ġrat kwalunkwe waħda mill-kundizzjonijiet speċifikati fil-paragrafi 2.3.3.2, 6.3.2, 7.3.2, 8.4.2, u 9.4.2. 5.4.2. Is-sistema ta’ inċentiv qawwi għandha tnaqqas l-utilità tal-makkinarju għal livell li huwa biżżejjed oneruż biex iġiegħel lill-operatur jirrimedja kull problema relatata mat-taqsimiet 6 sa 9. L-istrateġiji li ġejjin huma aċċettabbli: 5.4.2.1. Torque tal-magna bejn il-veloċità massima tat-torque u l-punt tal-qsim tar-regolatur għandhom jitnaqqsu gradwalment mit-torque ta’ inċentiv baxx fil-figura 1 b’tal-inqas 1 fil-mija kull minuta għal 50 fil-mija ta’ torque massimu jew anqas u veloċità tal-magna għandha titnaqqas gradwalment għal 60 fil-mija tal-veloċità stmata jew inqas fl-istess perjodu li fih jitnaqqas it-torque, kif jidher f’figura 2. Figura 2 Skema ta’ tnaqqis qawwi tal-inċentiv tat-torque 5.4.2.2. Jistgħu jintużaw miżuri oħra ta’ inċentiv li jintwerew lill-awtorità tal-approvazzjoni tat-tip bħala dawk li għandhom l-istess livell jew ogħla ta’ qawwa. 5.5. Sabiex jitqies it-tħassib dwar is-sikurezza u sabiex jippermettu għal djanjożi ta’ tiswija individwali, l-użu ta’ funzjoni ta’ eliminazzjoni ta’ inċentiv għar-rilaxx tas-saħħa sħiħa tal-magna huwa permess sakemm: — ikun attiv għal mhux aktar minn 30 minuta, u — ikun limitat għal 3 attivazzjonijiet matul kull perjodu li s-sistema ta’ inċentiv tal-operatur hija attiva. 5.6. Is-sistema ta’ inċentiv tal-operatur għandha tiġi diżattivata meta l-kundizzjonijiet għall-attivazzjoni tagħha ma jeżistux aktar. Is-sistema ta’ inċentiv tas-sewwieq ma għandhiex tiġi diżattivata b’mod awtomatiku mingħajr ma tiġi rimedjata r-raġuni għall-attivazzjoni tagħha. 5.7. Dettalji dwar il-proċeduri għall-attivazzjoni u għad-diżattivazzjoni ta’ inċentiv tas-sewwieq huma deskritti fit-taqsima 11. 5.8. Bħala parti mill-applikazzjoni għall-approvazzjoni tat-tip skont din id-Direttiva, il-fabbrikant għandu juri l-mod ta’ tħaddim tas-sistema ta’ inċentiv tal-operatur, kif speċifikata fit-taqsima 11. 6. Disponibilità tar-reaġent 6.1. Indikatur tal-livell tar-reaġent Il-makkinarju għandu jinkludi wkoll indikatur li jinforma b’mod ċar lill-operatur dwar il-livell tar-reaġent fit-tank tal-ħażna tar-reaġent. Il-livell minimu ta’ prestazzjoni aċċettabbli għall-indikatur tar-reaġent huwa li għandu jindika, b’mod kontinwu l-livell tar-reaġent waqt li s-sistema ta’ twissija tal-operatur imsemmija fil-paragrafu 4 tkun attivata. L-indikatur tar-reaġent jista’ jkun fil-forma viżwali ta’ tip analogu jew diġitali, u jista’ juri l-livell bħala proporzjon tal-kapaċità massima tat-tank, l-ammont tar-reaġent li baqa’, jew is-sigħat ta’ ħidma stmati li baqa’. 6.2. Attivazzjoni tas-sistema ta’ twissija tal-operatur 6.2.1. Is-sistema ta’ twissija tas-sewwieq speċifikata fil-paragrafu 4 għandha tiġi attivata meta l-livell tar-reaġent ikun ta’ inqas minn 10 % tal-kapaċità tat-tank tar-reaġent jew ta’ perċentwali ogħla stabbilit mill-manifattur. 6.2.2. It-twissija li ġiet provduta għandha tkun biżżejjed ċara, flimkien mal-indikatur tar-reaġent, sabiex l-operatur jifhem li l-livell tar-reaġent qiegħed baxx. Meta s-sistema ta’ twissija tinkludi sistema b’wiri ta’ messaġġi, it-twissija viżwali għandha turi messaġġ li jindika livell baxx ta’ reaġent (pereżempju ‘livell baxx ta’ urea’, ‘livell baxx ta’ AdBlue’, jew ‘reaġent baxx’). 6.2.3. Is-sistema ta’ twissija tal-operatur ma għandhiex bżonn tkun attivata kontinwament fil-bidu (pereżempju messaġġ ma jeħtieġx li jkun jidher kontinwament), madankollu l-attivazzjoni għandha tiżdied fl-intensità sabiex issir kontinwa filwaqt li l-livell tar-reaġent ikun kważi vojt u l-punt fejn is-sistema ta’inċentiv tal-operatur tidħol fis-seħħ tkun qed toqrob (pereżempju l-frekwenza li biha itteptep lampa). Is-sistema għandha twassal għal notifikazzjoni lill-operatur meta jintlaħaq livell magħżul mill-manifattur, iżda wieħed li jista’ jiġi nnutat aktar mill-punt fejn is-sistema ta’ inċentiv tal-operatur imsemmija fil-paragrafu 6.3 tidħol fis-seħħ milli meta ġiet attivata l-ewwel darba. 6.2.4. It-twissija kontinwa ma għandhiex tkun ta’ tip li jista’ jiġi mitfi jew injorat faċilment. Meta s-sistema ta’ twissija tinkludi sistema b’wiri ta’ messaġġi, għandu jintwera messaġġ espliċitu (pereżempju. ‘imla l-urea’, ‘imla l-AdBlue’, jew ‘imla r-reaġent’). It-twissija kontinwa tista’ tiġi interrotta temporanjament minn sinjali oħra ta’ twissija li jipprovdu messaġġi importanti relatati mas-sigurtà. 6.2.5. Ma għandux ikun possibbli li s-sistema ta’ twissija tal-operatur tintefa qabel ir-reaġent jerġa’ jimtela sa livell li ma jeħtieġx li tiġi attivata. 6.3. Attivazzjoni tas-sistema ta’ twissija tal-operatur 6.3.1. Is-sistema ta’ inċentiv ta’ livell baxx deskritta fil-paragrafu 5.3 għandha tiġi attivata jekk il-livell tar-reaġent fit-tank ikun ta’ inqas minn 2,5 % tal-kapaċità sħiħa nominali tiegħu, jew ta’ perċentwali ogħla stabbilit mill-fabbrikant. 6.3.2. Is-sistema ta’ inċentiv qawwi deskritta fil-paragrafu 5.4 għandha tiġi attivata jekk it-tank tar-reaġent ikun vojt (jiġifieri, meta s-sistema ta’ dożaġġ ma tkunx tista’ tieħu aktar reaġent mit-tank) jew fi kwalunkwe livell b’inqas minn 2,5 % tal-kapaċità totali nominali tiegħu skont kif magħżul mill-manifattur. 6.3.3. Ma għandux ikun possibbli li s-sistema ta’ inċentiv ta’ livell baxx jew is-sistema ta’ inċentiv ta’ livell qawwi jintfew qabel ir-reaġent jerġa’ jimtela sa livell li ma jeħtieġx l-attivazzjoni rispettiva tagħhom, ħlief sa fejn hu permessibbli fil-paragrafu 5.5. 7. Monitoraġġ tal-kwalità tar-reaġent 7.1. Il-magna jew il-makkinarju għandu jinkludi mezz biex tiġi ddeterminata l-preżenza ta’ reaġent mhux xieraq abbord makkinarju. 7.1.1. Il-manifattur għandu jispeċifika konċentrazzjoni minima ta’ reaġent aċċettabbli CDmin, li jirriżulta f’emissjonijiet NOx tal-pajp tal-egżost li ma jaqbżux il-limitu stabbilit ta’ 0,9 g/kWh. 7.1.1.1. Il-valur CDmin korrett għandu jintwera waqt l-approvazzjoni tat-tip skont il-proċedura definita fit-taqsima 12 u għandu jiġi rreġistrat fil-pakkett ta’ dokumentazzjoni estiża kif speċifikat fit-taqsima 8 tal-Anness I. 7.1.2. Għall-finijiet tat-taqsima 7.1, kwalunkwe konċentrazzjoni tar-reaġent ta’ inqas minn CDmin għandha tiġi identifikata u kkunsidrata bħala reaġent mhux xieraq. 7.1.3. Għandu jiġi attribwit apparat għall-għadd speċifiku (‘l-apparat għall-għadd speċifiku ta’ reaġent’) għall-kwalità ta’ reaġent. L-apparat għall-għadd speċifiku ta’ reaġent għandu jgħodd is-sigħat ta’ tħaddim tal-magna bl-użu ta’ reaġent mhux xieraq. 7.1.3.1. B’mod mhux obbligatorju, il-manifattur jista’ jiggruppja f’daqqa l-falliment tal-kwalità tar-reaġent ma’ falliment wieħed jew aktar elenkati fit-taqsimiet 8 u 9 f’apparat wieħed għall-għadd. 7.1.4. Dettalji rigward il-kriterji u l-mekkaniżmi għall-attivazzjoni u għad-diżattivazzjoni ta’ apparat għall-għadd speċifiku tal-kwalià ta’ reaġent huma deskritti fit-taqsima 11. 7.2. Attivazzjoni tas-sistema ta’ twissija tal-operatur Meta s-sistema ta’ monitoraġġ tikkonferma li l-kwalità tar-reaġent mhijiex korretta, għandha tiġi attivata s-sistema ta’ twissija tal-operatur deskritta fil-paragrafu 4. Meta s-sistema ta’ twissija tinkludi sistema b’wiri ta’ messaġġi, din għandha turi messaġġ li jindika r-raġuni għat-twissija (pereżempju ‘identifikata urea mhux xierqa’, ‘identifikat AdBlue mhux xieraq’, jew ‘identifikat reaġent mhux xieraq’). 7.3. Attivazzjoni tas-sistema ta’ twissija tal-operatur 7.3.1. Is-sistema ta’ inċentiv tal-operatur ta’ livell baxx deskritta fil-paragrafu 5.3 għandha tiġi attivata jekk il-kwalità tar-reaġent ma tiġix rimedjata fi żmien 10 sigħat ta’ tħaddim tal-magna wara li tkun ġiet attivata s-sistema ta’ twissija tal-operatur deskritta fil-paragrafu 7.2. 7.3.2. Is-sistema ta’ inċentiv tal-operatur ta’ livell baxx deskritta fil-paragrafu 5.4 għandha tiġi attivata jekk il-kwalità tar-reaġent ma tiġix rimedjata fi żmien 20 siegħa ta’ tħaddim tal-magna wara li tkun ġiet attivata s-sistema ta’ twissija tal-operatur deskritta fl-paragrafu 7.2. 7.3.3. L-għadd ta’ sigħat qabel l-attivazzjoni tas-sistemi ta’ inċentiv għandu jitnaqqas f’każ li l-malfunzjonament jibqa’ jseħħ, skont il-mekkaniżmu deskritt fit-taqsima 11. 8. Attività ta’ dożaġġ tar-reaġent 8.1. Il-magna għandha tinkludi mezzi sabiex tiġi determinata l-interruzzjoni tad-dożaġġ. 8.2. Attività dwar l-għadd ta’ dożaġġ tar-reaġent 8.2.1. Apparat għall-għadd speċifiku jista’ jiġi attribwit għall-attivita ta’ dożaġġ (l-‘apparat għall-attività ta’ dożaġġ’). L-apparat għall-għadd għandu jgħodd l-għadd ta’ sigħat ta’ tħaddim li jgħaddu bl-interruzzjoni tal-attività ta’ dożaġġ tar-reaġent. Dan mhuwiex meħtieġ meta l-interruzzjoni ssir mill-ECU tal-magna minħabba li l-kundizzjonijiet operattivi tal-makkinarju huma ta’ tali tip li l-prestazzjoni tal-emissjonijiet tal-makkinarju ma teħtieġx dożaġġ tar-reaġent. 8.2.1.1. B’mod mhux obbligatorju, il-manifattur jista’ jiggruppja l-falliment ta’ dożaġġ tar-reaġent flimkien ma’ falliment wieħed jew aktar elenkati fit-taqsimiet 7 u 9 f’apparat għall-għadd wieħed. 8.2.2. Dettalji rigward il-kriterji u l-mekkaniżmi għall-attivazzjoni u għad-diżattivazzjoni tal-apparat tal-għadd tad-dożaġġ tar-reaġent huma deskritti fit-taqsima 11. 8.3. Attivazzjoni tas-sistema ta’ twissija tal-operatur Is-sistema ta’ twissija tal-operatur deskritta fil-paragrafu 4. għandha tiġi attivata fil-każ ta’ interruzzjoni ta’ dożaġġ li jistabbilixxi l-apparat għall-għadd tal-attività ta’ dożaġġ skont il-paragrafu 8.2.1. Meta s-sistema ta’ twissija tinkludi sistema b’wirja tal-messaġġ, din għandha turi messaġġ li jindika r-raġuni tat-twissija (eż. ‘malfunzjoni tad-dożaġġ tal-urea’, ‘malfunzjoni tad-dożaġġ AdBlue’, jew malfunzjoni tad-dożaġġ tar-reaġent’). 8.4. Attivazzjoni tas-sistema ta’ twissija tal-operatur 8.4.1. Is-sistema ta’ inċentiv ta’ livell baxx deskritta fil-paragrafu 5.3 għandha tiġi attivata jekk l-interruzzjoni fid-dożaġġ tar-reaġent ma tiġix rimedjata fi żmien ta’ mhux aktar minn 10 sigħat ta’ tħaddim tal-magna wara li tkun ġiet attivata s-sistema ta’ twissija tal-operatur deskritta fil-paragrafu 8.3. 8.4.2. Is-sistema ta’ inċentiv qawwi deskritta fil-paragrafu 5.4 għandha tiġi attivata jekk jekk l-interruzzjoni fid-dożaġġ tar-reaġent ma tiġix rimedjata fi żmien ta’ mhux aktar minn 20 siegħa ta’ tħaddim tal-magna wara li tkun ġiet attivata s-sistema ta’ twissija tal-operatur deskritta fil-paragrafu 8.3. 8.4.3. L-għadd ta’ sigħat qabel l-attivazzjoni tas-sistemi ta’ inċentiv għandu jitnaqqas f’każ li l-malfunzjonament jibqa’ jseħħ, skont il-mekkaniżmu deskritt fit-taqsima 11. 9. Falliment tal-monitoraġġ li jista’ jiġi attribwit għat-tbagħbis 9.1. Flimkien mal-livell tar-reaġent fit-tank tar-reaġent, il-kwalità tar-reaġent, u l-interruzzjoni tad-dożaġġ, in-nuqqasijiet li ġejjin għandhom jiġu mmonitorjati minħabba li jistgħu jirriżultaw minħabba tbagħbis: (i) valvola EGR ostakolata; (ii) fallimenti tas-sistema Djanjostika ta’ Kontroll tal-NOx (NCD), kif deskritta fil-paragrafu 9.2.1. 9.2. Rekwiżiti għall-monitoraġġ 9.2.1. Is-sistema Djanjostika ta’ Kontroll tal-NOx (NCD) għandha tiġi tiġi mmonitorjata għal ħsarat elettriċi u għat-tneħħija jew id-diżattivazzjoni ta’ kwalunkwe senser li jżommha milli ssib u tidentifika kwalunkwe nuqqasijiet oħra msemmija fil-paragrafi 6 sa 8 (monitoraġġ tal-komponenti). Lista mhux eżawrjenti ta’ sensers li jaffettwaw il-kapaċità dijanjostika huma dawk li jkejlu l-konċentrazzjoni NOx b’mod dirett, sensers tal-kwalità tal-urea, sensers tal-ambjent, u sensers li jintużaw għall-monitoraġġ tal-attività ta’ dożaġġ tar-reaġent, il-livell tar-reaġent, jew il-konsum tar-reaġent. 9.2.2. Apparat għall-għadd tal-valvola EGR 9.2.2.1. Għandu jiġi attribwit apparat għall-għadd speċifiku għal valvola EGR ostakolata. L-apparat għall-għadd tal-valvola EGR għandu jgħodd in-numru ta’ sigħat ta’ ħidma tal-magna meta d-DTC assoċjat ma’ valvola EGR ostakolata jkun ikkonfermat bħala attiv. 9.2.2.1.1. B’mod mhux obbligatorju, il-manifattur jista’ jiggruppja f’daqqa l-falliment tal-valvola EGR ostakolata flimkien ma’ falliment wieħed jew aktar elenkati fit-taqsimiet 7, 8 u 9.2.3 f’apparat wieħed għall-għadd. 9.2.2.2. Dettalji rigward il-kriterji u l-mekkaniżmi għall-attivazzjoni u għad-diżattivazzjoni ta’ apparat għall-għadd tal-valvola EGR huma deskritti fit-taqsima 11. 9.2.3. Apparat(i) għall-għadd tas-sistema NCD 9.2.3.1. Apparat għall-għadd għandu jiġi attribwit lil kull wieħed min-nuqqasijiet ta’ monitoraġġ ikkunsidrati fil-paragrafu 9.1 (ii). L-apparat għall-għadd tas-sistema tal-NCD għandu jgħodd in-numru ta’ sigħat ta’ tħaddim tal-magna meta d-DTC assoċjat ma’ malfunzjonament tas-sistema tal-NCD jiġi konfermat bħala li hu attiv. Bosta ħsarat jistgħu jitqiegħdu flimkien fi grupp għal apparat wieħed għall-għadd. 9.2.3.1.1. B’mod mhux obbligatorju, il-manifattur jista’ jiggruppja f’daqqa l-falliment tas-sistema ta’ NCD ma’ falliment wieħed jew aktar elenkati fit-taqsimiet 7 u 8 u 9.2.2 f’apparat wieħed għall-għadd. 9.2.3.2. Dettalji rigward il-kriterji u l-mekkaniżmi għall-attivazzjoni u għad-diżattivazzjoni ta’ apparat(i) għall-għadd tas-sistema ta’ NCD huma deskritti fit-taqsima 11. 9.3. Attivazzjoni tas-sistema ta’ twissija tal-operatur Is-sistema ta’ twissija tal-operatur deskritta fil-paragrafu 4. għandha tiġi attivata f’każ li jseħħ kwalunkwe wieħed mill-fallimenti speċifikati fil-paragrafu 9.1, u għandha tindika li hija meħtieġa tiswija urġenti. Meta s-sistema ta’ twissija tinkludi sistema b’wiri ta’ messaġġi, it-twissija viżwali għandha turi messaġġ li jindika r-raġuni għat-twissija (pereżempju, ‘valvola tad-dożaġġ tar-reaġent mhux imqabbda’, jew ‘ħsara kritika relatata mal-emissjonijiet’). 9.4. Attivazzjoni tas-sistema ta’ twissija tal-operatur 9.4.1. Is-sistema ta’ inċentiv ta’ livell baxx deskritta fil-paragrafu 5.3 għandha tiġi attivata jekk ħsara speċifikata fil-paragrafu 9.1 ma tiġix rimedjata fi żmien massimu ta’ 36 siegħa ta’ tħaddim tal-magna wara li tkun ġiet attivata s-sistema ta’ twissija tal-operatur deskritta fil-paragrafu 9.3. 9.4.2. Is-sistema ta’ inċentiv qawwi deskritta fil-paragrafu 5.4 għandha tiġi attivata jekk ħsara speċifikata fil-paragrafu 9.1 ma tiġix rimedjata fi żmien massimu ta’ 100 siegħa ta’ tħaddim tal-magna wara li tkun ġiet attivata s-sistema ta’ twissija tal-operatur deskritta fil-paragrafu 9.3. 9.4.3. L-għadd ta’ sigħat qabel l-attivazzjoni tas-sistemi ta’ inċentiv għandu jitnaqqas f’każ li l-malfunzjonament jibqa’ jseħħ, skont il-mekkaniżmu deskritt fit-taqsima 11. 9.5. B’mod alternattiv għar-rekwiżiti fil-paragrafu 9.2, il-manifattur jista’ juża senser NOx li jinsab fil-gass tal-egżost. F’dan il-każ, — il-valur tal-NOx ma għandux ikun aktar mil-limitu stabbilit ta’ 0,9 g/kWh, — jista’ jsir użu minn ‘NOx għoli – kawża ewlenija mhux magħrufa’ ta’ ħsara unika — it-taqsima 9.4.1 għandha tkun ‘f’10 sigħat ta’ magna’, — it-taqsima 9.4.2 għandha tkun ‘f’20 siegħa ta’ magna’. 10. Rekwiżiti ta’ dimostrazzjoni 10.1. Ġenerali Il-konformità mar-rekwiżiti ta’ dan l-Anness għandha tiġi murija waqt l-approvazzjoni tat-tip billi jitwettqu d-dimostrazzjonijiet li ġejjin, kif muri fit-Tabella 1 u kif speċifikat f’din it-taqsima (a) dimostrazzjoni ta’ kif tiġi attivata s-sistema ta’ twissija; (b) dimostrazzjoni ta’ kif tiġi attivata s-sistema ta’ inċentiv ta’ livell baxx, jekk applikabbli; (c) dimostrazzjoni ta’ kif tiġi attivata s-sistema ta’ inċentiv ta’ livell qawwi. Tabella 1 Illustrazzjoni tat-kontenut tal-proċess ta’ dimostrazzjoni skont id-dispożizzjonijiet fit-taqsimiet 10.3 u 10.4 ta’ dan l-Appendiċi Mekkaniżmu Elementi ta’ dimostrazzjoni Attivazzjoni ta’ sistema ta’ twissija speċifikata fit-taqsima 10.3 ta’ dan l-Appendiċi — 2 testijiet ta’ attivazzjoni (inkl. nuqqas ta’ reaġent) — Elementi supplimentari tad-dimostrazzjoni, kif xieraq Attivazzjoni ta’ inċentiv ta’ livell baxx speċifikat fit-taqsima 10.4 ta’ dan l-Appendiċi — 2 testijiet ta’ attivazzjoni (inkl. nuqqas ta’ reaġent) — Elementi supplimentari tad-dimostrazzjoni, kif xieraq — test 1 ta’ tnaqqis tat-torque Attivazzjoni ta’ inċentiv qawwi speċifikat fit-taqsima 10.4.6 ta’ dan l-Appendiċi — 2 testijiet ta’ attivazzjoni (inkl. nuqqas ta’ reaġent) — Elementi supplimentari tad-dimostrazzjoni, kif xieraq 10. 2. Familji tal-magni u familji tal-magni NCD Il-konformità ta’ familja ta’ magni jew familja ta’ magni NCD mar-rekwiżiti ta’ din it-taqsima 10 tista’ tintwera billi jiġi ttestjat wieħed mill-membri tal-familja li tkun qed tiġi kkunsidrata, sakemm il-manifattur juri lill-awtorità tal-approvazzjoni li s-sistemi ta’ monitoraġġ meħtieġa għall-konformità mar-rekwiżiti ta’ dan l-Anness huma simili għall-magni kollha tal-istess familja. 10.2.1. Id-dimostrazzjoni li s-sistemi ta’ monitoraġġ għal membri oħra tal-familja NCD huma simili tista’ titwettaq billi jiġu ppreżentati dawn l-elementi bħall-algoritmi, analizi funzjonali, eċċ. lill-awtoritajiet tal-approvazzjoni. 10.2.2. Il-magna għall-ittestjar tintgħażel mill-manifattur bi qbil mal-awtorità tal-approvazzjoni. Din tista’ tkun jew tista’ ma tkunx il-magna rappreżentattiva tal-familja li tkun qed tiġi kkunsidrata. 10.2.3. F’każijiet fejn magni ta’ familja ta’ magni li huma parti minn familja ta’ magni NCD li tkun diġà ġiet approvata skont il-paragrafu 10.2.1 (Figura 3), il-konformità ta’ dik il-familja ta’ magni għandha titqies bħala li tkun ġiet murija mingħajr bżonn ta’ aktar testijiet, sakemm il-manifattur juri lill-awtorità li s-sistemi ta’ monitoraġġ meħtieġa għall-konformità mar-rekwiżiti ta’ dan l-Anness huma simili għall-magni kollha tal-istess familji u għall-magni tal-istess familji. Figura 3 Konformità ta’ familja ta’ magni NCD murija qabel 10.3. Dimostrazzjoni tal-attivazzjoni tas-sistema ta’ twissija 10.3.1. Il-konformità tal-attivazzjoni tas-sistema ta’ twissija għandha tintwera billi jsiru żewġ testijiet nuqqas ta’ reaġent, u kategorija waħda ta’ ħsara kkunsidrata fit-taqsima 7 sa 9 ta’ dan l-Anness. 10.3.2. Għażla tal-ħsarat li għandhom jiġu ttestjati 10.3.2.1. Għall-għan li tintwera l-attivazzjoni tas-sistema ta’ twissija f’każ ta’ kwalità ħażina ta’ reaġent, għandu jintgħażel reaġent b’konċentrazzjoni tal-ingredjent attiv ugwali għall-konċentrazzjoni kkomunikata mill-manifattur b’konformità mar-rekwiżiti tat-taqsima 7 ta’ dan l-Anness. 10.3.2.2. Għall-għan li tintwera l-attivazzjoni tas-sistema ta’ twissija f’każ ta’ ħsarat ikkawżati minn tbagħbis, kif definnit fit-taqsima 9 ta’ dan l-Anness, l-għażla għandha ssir b’konformità mar-rekwiżiti li ġejjin: 10.3.2.2.1. Il-manifattur għandu jipprovdi lill-awtorità tal-approvazzjoni b’lista ta’ ħsarat possibbli ta’ dan it-tip. 10.3.2.2.2. Il-ħsara li għandha tiġi kkunsidrata fit-test għandha tintgħażel mill-awtorità tal-approvazzjoni mil-lista msemmija fit-taqsima 10.3.2.2.1. 10.3.3. Dimostrazzjoni 10.3.3.1. Għall-iskop ta’ din id-dimostrazzjoni, għandu jsir test separat għal kull waħda mill-ħsarat fit-taqsima 10.3.1. 10.3.3.2. Waqt li jkun qed isir test, ma għandu jkun hemm preżenti l-ebda ħsara oħra għajr dik indirizzata mit-test. 10.3.3.3. Qabel ma jibda test, għandhom jitħassru d-DTC kollha. 10.3.3.4. Fuq talba tal-manifattur, u bi qbil mal-awtorità tal-approvazzjoni, il-ħsarat soġġetti għall-ittestjar jistgħu jiġu simulati. 10.3.3.5. Sejbien ta’ ħsarat għajr dawk tan-nuqqas tar-reaġent Għal ħsarat għajr dawk ta’ nuqqas ta’ reaġent, ladarba l-ħsara installata jew simulata, is-sejbien ta’ dik il-ħsara għandu jitwettaq kif ġej: 10.3.3.5.1. Is-sistema NCD għandha twieġeb għall-introduzzjoni ta’ ħsara magħżula bħala xierqa mill-awtorità għall-approvazzjoni tat-tip f’konfromità mad-dispożizzjonijiet ta’ dan l-Appendiċi. Dan hu meqjus li jintwera jekk l-attivazzjoni ssir fi żmien żewġ ċikli konsekuttivi ta’ testijiet NCD skont il-paragrafu 10.3.3.7 ta’ dan l-Appendiċi. Meta jkun speċifikat fid-deskrizzjoni tal-monitoraġġ u jkun intlaħaq ftehim mill-Awtorità tal-Appovazzjoni li monitur speċifiku jeħtieġ aktar minn żewġ ċikli ta’ testijiet NCD biex itemm il-monitoraġġ tiegħu, in-numru ta’ ċikli tat-test NCD jista’ jiżdied għal 3 ċikli ta’ testijiet NCD. Kull ċiklu tat-test individwali NCD fid-demostrazzjoni tat-test jista’ jiġi separat permezz ta’ tifi tal-magna. Il-ħin sal-istartjar li jmiss għandu jikkunsidra kwalunkwe monitoraġġ li jista’ jiġri wara tifi tal-magna u kwalunkwe kundizzjoni meħtieġa li jeħtieġ tkun preżenti biex iseħħ il-monitoraġġ fl-istartjar li jmiss. 10.3.3.5.2. Id-dimostrazzjoni tal-attivazzjoni tas-sistema ta’ twissija għandha titqies bħala li tkun ġiet ikkompletata jekk, fl-aħħar ta’ kull test ta’ dimostrazzjoni mwettaq skont it-taqsima 10.3.2.1, is-sistema ta’ twissija tkun ġiet attivata b’mod xieraq u d-DTC għall-ħsara magħżula jingħata l-istatus ta’ ‘ikkonfermat u attiv’. 10.3.3.6. Sejbien f’każ ta’ nuqqas ta’ reaġent Għall-għan li tintwera l-attivazzjoni tas-sistema ta’ twissija f’każ ta’ nuqqas ta’ reaġent, is-sistema tal-magna għandha titħaddem fuq ċiklu wieħed jew aktar ta’ testijiet NCD skont kif magħżul mill-manifattur. 10.3.3.6.1. Id-dimostrazzjoni għandha tibda bil-livell tar-reaġent fit-tank li għandu jkun hemm qbil dwaru bejn il-manifattur u l-awtorità tal-approvazzjoni, iżda li għandu jirrappreżenta mhux inqas minn 10 fil-mija tal-kapaċità nominali tat-tank. 10.3.3.6.2. Is-sistema ta’ twissija għandha titqies bħala li tkun ħadmet kif suppost jekk il-kundizzjonijiet li ġejjin jiġu sodisfatti fl-istess ħin: (a) is-sistema ta’ twissija tkun ġiet attivata b’disponibilità tar-reaġent ta’ aktar minn jew daqs 10 fil-mija tal-kapaċità tat-tank tar-reaġent, u (b) is-sistema ta’ twissija ‘kontinwa’ tkun ġiet attivata b’disponibilità tar-reaġent ta’ aktar minn jew ugwali għall-valur iddikjarat mill-manifattur skont id-dispożizzjonijiet tat-taqsima 6 ta’ dan l-Anness. 10.3.3.7. Ċiklu tat-test NCD 10.3.3.7.1. Iċ-ċiklu tat-test NCD ikkunsidrat f’din it-taqsima 10 għad-dimostrazzjoni tal-prestazzjoni korretta tas-sistema NCD huwa ċ-ċiklu NRTC sħun. 10.3.3.7.2. Fuq talba tal-manifattur u wara l-approvazzjoni tal-Awtorità tal-Approvazzjoni, jista’ jintuża ċiklu tat-test NCD alternattiv (eż. l-NRSC) għal moniter speċifiku. It-talba għandu jkun fiha elementi (kunsiderazzjonijiet tekniċi, simulazzjoni, riżultati tat-test, eċċ.) li juru: (a) ir-riżultati taċ-ċiklu tat-test mitluba f’monitur li se jaħdem fid-dinja reali tas-sewqan, u (b) iċ-ċiklu tat-test NCD applikabbli speċifikat fil-paragrafu 10.3.3.7.1 jidher li huwa inqas xieraq għall-monitoraġġ ikkunsidrat. 10.3.4. Id-dimostrazzjoni tal-attivazzjoni tas-sistema ta’ twissija għandha titqied bħala li tkun ġiet ikkompletata jekk, fl-aħħar ta’ kull test ta’ dimostrazzjoni mwettaq skont it-taqsima 10.3.3, is-sistema ta’ twissija tkun ġiet attivata b’mod xieraq. 10.4. Dimostrazzjoni tal-attivazzjoni tas-sistema ta’ inċentiv 10.4.1. Id-dimostrazzjoni tal-attivazzjoni tas-sistema ta’ inċentiv għandha ssir permezz ta’ testijiet imwettqa fuq bank tat-test għall-magni. 10.4.1.1. Kwalunkwe komponent jew subsistemi li mhumiex armati fiżikament fuq is-sistema tal-magna bħal, iżda mhux limitati għal sensers tat-temperatura ambjentali, sensers tal-livell, u sistemi ta’ twissija u informazzjoni tal-operatur, li huma meħtieġa biex iwettqu d-dimostrazzjonijiet għandhom ikunu mqabbda mas-sistema tal-magna għal dak il-għan, jew għandhom ikunu simulati, għas-sodisfazzjoni tal-awtorità tal-approvazzjoni. 10.4.1.2. Jekk il-manifattur jagħżel hekk, u soġġett għal qbil mal-awtorità tal-approvazzjoni, it-testijiet ta’ dimostrazzjoni jistgħu jitwettqu fuq makkinarju komplut jew billi l-makkinarju jiġi mmuntat fuq pjattaforma għall-ittestjar xierqa, jew billi tiġi misjuqa fuq mogħdija għall-ittestjar f’kundizzjonijiet ikkontrollati. 10.4.2. Is-sekwenza tat-test għandha turi l-attivazzjoni tas-sistema ta’ inċentiv fil-każ ta’ nuqqas ta’ reaġent u fil-każ ta’ wieħed mill-ħsarat definiti fit-taqsimiet 7, 8, jew 9. 10.4.3. Għall-għan ta’ din id-dimostrazzjoni: (a) flimkien man-nuqqas tar-reaġent, l-awtorità tal-approvazzjoni għandha tagħżel waħda mill-ħsarat definiti fit-taqsimiet 7, 8 jew 9 ta’ dan l-Anness li jkun intuża qabel għad-dimostrazzjoni tal-attivazzjoni tas-sistema ta’ twissija; (b) il-manifattur għandu jingħata permess biex jaċċellera t-test billi jagħmel simulazzjoni, tal-ksib ta’ ċertu għadd ta’ sigħat ta’ tħaddim; (c) il-ksib tat-tnaqqis tat-torque meħtieġ għall-inċentiv ta’ livell baxx jista’ jintwera fl-istess ħin tal-proċess ta’ approvazzjoni tal-prestazzjoni ġenerali tal-magna mwettaq skont din id-Direttiva. F’dan il-każ, mhuwiex meħtieġ kejl separat tat-torque waqt id-dimostrazzjoni tas-sistema ta’ inċentiv; (d) l-inċentiv qawwi għandu jintwera skont ir-rekwiżiti tat-taqsima 10.4.6 ta’ dan l-Appendiċi. 10.4.4. Il-manifattur għandu barra minn hekk juri l-operazzjoni tas-sistema ta’ inċentiv f’dawk il-kundizzjonijiet ta’ ħsara definiti fit-taqsimiet 7, 8 jew 9 ta’ dan l-Anness li ma jkunux intgħażlu għall-użu fit-testijiet ta’ dimostrazzjoni deskritti fit-taqsimiet 10.4.1 sa 10.4.3. Dawn id-dimostrazzjonijiet addizzjonali jistgħu jitwettqu billi l-awtorità tal-approvazzjoni tiġi ppreżentata b’każ tekniku li fih ikun sar użu minn evidenza bħal algoritmi, analiżi funzjonali, u r-riżultati ta’ testijiet li jkunu saru qabel. 10.4.4.1. Dawn id-dimostrazzjonijiet addizzjonali għandhom juru, b’mod partikolari, għas-sodisfazzjon tal-awtorità tal-approvazzjoni, l-inklużjoni tal-mekkaniżmu xieraq tat-tnaqqis tal-forza fl-ECU tal-magna. 10.4.5. Test ta’ dimostrazzjoni tas-sistema ta’ inċentiv ta’ livell baxx. 10.4.5.1. Din id-dimostrazzjoni tibda meta s-sistema ta’ twissija, jew meta s-sistema ta’ twissija ‘kontinwa’ xierqa, tkun ġiet attivata bħala riżultat tas-sejba ta’ ħsara magħżula mill-awtorità tal-approvazzjoni. 10.4.5.2. Meta s-sistema tkun qed tiġi kkontrollata għar-reazzjoni tagħha f’każ ta’ nuqqas ta’ reaġent fit-tank, is-sistema tal-magna għandha titħaddem sakemm id-disponibilità tar-reaġent tilħaq valur ta’ 2,5 fil-mija tal-kapaċità sħiħa nominali, jew il-valur iddikjarat mill-fabbrikant skont it-taqsima 6.3.1, li fih hija maħsuba biex topera s-sistema ta’ inċentiv ta’ livell baxx. 10.4.5.2.1. Il-manifattur jista’, bi qbil mal-awtorità tal-approvazzjoni, jagħmel simulazzjoni ta’ tħaddim kontinwu billi joħroġ ir-reaġent mit-tank, jew waqt li l-magna tkun qed taħdem jew waqt li tkun wieqfa. 10.4.5.3. Meta s-sistema tiġi kkontrollata għar-reazzjoni tagħha fil-każ ta’ nuqqas għajr dak ta’ nuqqas ta’ reaġent fit-tank, is-sistema tal-magna għandha titħaddem għan-numru rilevanti ta’ sigħat operattivi indikati fit-Tabella 3 ta’ dan l-Appendiċi jew, jekk jagħżel hekk il-manifattur, sakemm l-apparat għall-għadd rilevanti jilħaq il-valur li fih tiġi attivata s-sistema ta’ inċentiv ta’ livell baxx. 10.4.5.4. Id-dimostrazzjoni tas-sistema ta’ inċentiv ta’ livell baxx għandha titqies bħala li tkun ġiet ikkompletata jekk, fl-aħħar ta’ kull test ta’ dimostrazzjoni mwettaq skont it-taqsimiet 10.4.5.2 u 10.4.5.3, il-manifattur ikun wera lill-awtorità tal-approvazzjoni li l-ECU tal-magna jkun attiva l-mekkaniżmu tat-tnaqqis tat-torque. 10.4.6. Test ta’ dimostrazzjoni tas-sistema ta’ inċentiv ta’ livell qawwi. 10.4.6.1. Din id-dimostrazzjoni għandha tibda minn kundizzjoni fejn is-sistema ta’ inċentiv ta’ livell baxx tkun ġiet attivata minn qabel, u tista’ ssir bħala kontinwazzjoni tat-testijiet li jkunu twettqu biex tintwera s-sistema ta’ inċentiv ta’ livell baxx. 10.4.6.2. Meta s-sistema tiġi ċċekkjata għar-reazzjoni tagħha fil-każ ta’ nuqqas ta’ reaġent fit-tank, is-sistema tal-magna għandha taħdem sakemm it-tank tar-reaġent ikun vojt, jew ikun laħaq il-livel ta’ taħt it-2,5 fil-mija tal-kapaċità nominali sħiħa tat-tank li biha l-manifattur ikun iddikjara biex jattiva s-sistema ta’ inċentiv qawwi. 10.4.6.2.1. Il-manifattur jista’, bi qbil mal-awtorità tal-approvazzjoni, jagħmel simulazzjoni ta’ tħaddim kontinwu billi joħroġ ir-reaġent mit-tank, jew waqt li l-magna tkun qed taħdem jew waqt li tkun wieqfa. 10.4.6.3. Meta s-sistema tiġi ċċekkjata għar-reazzjoni tagħha fil-każ ta’ ħsara li mhuwiex dak ta’ nuqqas operattiv ta’ reaġent fit-tank, is-sistema tal-magna għandha titħaddem għan-numru rilevanti ta’ sigħat operattivi indikati fit-Tabella 3 ta’ dan l-Appendiċi jew, jekk jagħżel hekk il-manifattur, sakemm l-apparat għall-għadd rilevanti jilħaq l-valur li fih tiġi attivata s-sistema ta’ inċentiv ta’ livell qawwi. 10.4.6.4. Id-dimostrazzjoni tas-sistema ta’ inċentiv ta’ livell qawwi għandha titqies bħala li tkun ġiet ikkompletata jekk, fl-aħħar ta’ kull test ta’ dimostrazzjoni mwettaq skont il-paragrafi 10.4.6.2. u 10.4.6.3, il-manifattur ikun wera lill-awtorità tal-approvazzjoni li l-mekkaniżmu ta’ inċentiv ta’ livell qawwi kkunsidrat f’dan l-Anness ġie attivat. 10.4.7. B’mod alternattiv, jekk il-manifattur jagħżel hekk, u soġġett għall-awtorità tal-approvazzjoni, id-dimostrazzjoni tal-mekkaniżmi ta’ inċentiv jistgħu jitwettqu fuq makkinarju sħiħ b’konformità mar-rekwiżiti tat-taqsima 5.4, jew billi l-vettura tiġi mmuntata fuq pjattaforma għall-ittestjar xierqa, jew billi tiġi misjuqa fuq mogħdija għall-ittestjar f’kundizzjonijiet ikkontrollati. 10.4.7.1. Il-makkinarju għandu jitħaddem sakemm l-indikatur assoċjat man-nuqqas magħżul jilħaq l-għadd rilevanti ta’ sigħat operattivi indikati fit-Tabella 3 ta’ dan l-Appendiċi jew, kif xieraq, sakemm it-tank tar-reaġent ikun vojt, jew ikun laħaq il-livell li hu ta’ inqas minn 2,5 fil-mija tal-kapaċità sħiħa nominali tat-tank, li l-manifattur ikun għażel bħala l-punt li fih għandha tiġi attivata s-sistema ta’ inċentiv ta’ livell qawwi. 11. Deskrizzjoni tal-mekkaniżmi għall-attivazzjoni u d-diżattivazzjoni ta’ twissija u ta’ inċentiv tal-operatur 11.1. Biex jikkumplimentaw ir-rekwiżiti speċifikati f’dan l-Anness rigward il-mekkaniżmi għall-attivazzjoni u d-diżattivazzjoni ta’ twissija u ta’ inċentiv, din it-taqsima 11 tispeċifika r-rekwiżiti tekniċi għal implimentazzjoni ta’ dawk il-mekkaniżmi għall-attivazzjoni u d-diżattivazzjoni. 11.2. Il-mekkaniżmi għall-attivazzjoni u d-diżattivazzjoni tas-sistema ta’ twissija 11.2.1. Is-sistema ta’ twissija tal-operatur għandha tiġi attivata meta l-kodiċi dijanjostiku tal-problemi (DTA) assoċjat ma’ NCM li tiġġustifika l-attivazzjoni tagħha jkollu l-istatus definit fit-Tabella 2 ta’ dan l-Appendiċi. Tabella 2 Attivazzjoni tas-sistema ta’ twissija tal-operatur Tip ta’ falliment Status tad-DTC għall-attivazzjoni tas-sistema ta’ twissija Kwalità fqira tar-reaġent ikkonfermat u attiv interruzzjoni tad-dożaġġ ikkonfermat u attiv valvola EGR ostakolata ikkonfermat u attiv malfunzjoni tas-sistema ta’ monitoraġġ ikkonfermat u attiv Limitu stabbilit tal-NOx, jekk applikabbli ikkonfermat u attiv 11.2.2. Is-sistema ta’ twissija tal-operatur għandha tiġi diżattivata meta s-sistema dijanjostika tikkonkludi li l-malfunzjoni rilevanti għal dik it-twissija ma għadhiex preżenti jew meta l-informazzjoni li tiġġustifika l-attivazzjoni tagħha, u li tinkludi DTCs relatati mal-ħsarat operattivi, tiġi mħassra permezz ta’ għodda għall-iskanjar. 11.2.2.1. Rekwiżiti għat-tħassir ta’ ‘informazzjoni dwar il-kontroll ta’ NOx’ 11.2.2.1.1. Tħassir/issettjar mill-ġdid tal-‘informazzjoni dwar il-kontroll ta’ NOx’ permezz ta’ għodda għall-iskanjar. Fuq talba tal-għodda tal-iskannjar, id-dejta li ġejja għandha titħassar jew tiġi ssettjata mill-ġdid għall-valur speċifikat f’dan l-Appendiċi mill-memorja tal-kompjuter (ara t-Tabella 3). Tabella 3 Tħassir/issettjar mill-ġdid tal-‘informazzjoni dwar il-kontroll ta’ NOx’ permezz ta’ għodda għall-iskanjar Informazzjoni dwar il-kontroll ta’ NOx Tista’ titħassar Tista’ tiġi ssettjata mill-ġdid Id-DTCs kollha X Il-valur l-apparat għall-għadd bl-ogħla numru ta’ sigħat ta’ tħaddim tal-magna X In-numru ta’ sigħat ta’ tħaddim tal-magna mill-apparat(i) għall-għadd NCD X 11.2.2.1.2. L-informazzjoni dwar il-kontroll tal-NOx ma għandhiex titħassar bl-iskonnettjar tal-batterija(i) tal-makkinarju. 11.2.2.1.3. It-tħassir ta’ ‘informazzjoni dwar il-kontroll tal-NOx’ għandu jkun possibbli biss f’kundizzjonijiet ta’ ‘magna mitfija’. 11.2.2.1.4. Meta ‘l-informazzjoni dwa il-kontroll tal-NOx’ inklużi d-DTCs jitħassru, kwalunkwe apparat li jaqra l-għadd assoċjat ma’ dawn il-ħsarat u li huwa speċifikat f’dan l-Anness ma għandux jitħassar, iżda jiġi ssettjat mill-ġdid bil-valur speċifikat fit-taqsima x-xierqa ta’ dan l-Anness. 11.3. Il-mekkaniżmi għall-attivazzjoni u d-diżattivazzjoni tas-sistema ta’ inċentiv tal-operatur 11.3.1. Is-sistema ta’ inċentiv tal-operatur għandha tiġi attivata meta s-sistema ta’ twissija tkun attiva u meta l-apparat rilevanti għall-għadd għat-tip ta’ NCM li jiġġustifika l-attivazzjoni tagħha jilħaq il-valur speċifikat fit-Tabella 4 ta’ dan l-Appendiċi. 11.3.2. Is-sistema ta’ inċentiv tal-operatur għandha tiġi diżattivata meta s-sistema ma tibqax tidentifika malfunzjoni li tiġġustifika l-attivazzjoni tagħha, jew jekk l-informazzjoni, inklużi d-DTCs, relatati mal-NCMs li jiġġustifikaw l-attivazzjoni tagħha jkunu tħassru permezz ta’ għodda għall-iskanjar jew permezz ta’ għodda għall-manutenzjoni. 11.3.3. Is-sistemi ta’ twissija u ta’ inċentiv tal-operatur għandhom jiġu attivati jew diżattivati immedjatament kif xieraq skont id-dispożizzjonijiet tat-taqsima 6 ta’ dan l-Anness wara li tkun saret evalwazzjoni tal-kwantità tar-reaġent fit-tank tar-reaġent. F’dak il-każ, il-mekkaniżmi ta’ attivazzjoni jew ta’ diżattivazzjoni ma għandhomx jiddependu fuq l-istatus tal-ebda DTC assoċjat. 11.4. Mekkaniżmu tal-apparat għall-għadd 11.4.1. Ġenerali 11.4.1.1. Biex tkun konformi mar-rekwiżiti ta’ dan l-Anness, is-sistema għandha tinkludi mill-inqas 4 apparati għall-għadd biex jirreġistraw in-numru ta’ sigħat ta’ tħaddim tal-magna waqt li s-sistema tkun identifikat kwalunkwe waħda minn dawn li ġejjin: (a) kwalità mhux xierqa tar-reaġent; (b) interruzzjoni tal-attività ta’ dożaġġ tar-reaġent; (c) valvola EGR ostakolata; (d) ħsara fis-sistema tal-NCD skont it-taqsima 9.1 (ii) ta’ dan l-Anness. 11.4.1.1.1. B’mod alternattiv, il-manifattur jista’ juża apparat wieħed jew aktar għall-għadd biex jiggruppja l-ħsarat indikati fit-taqsima 11.4.1.1. 11.4.1.2. Kull wieħed minn dawn l-apparati għall-għadd għandu jgħodd sal-valur massimu stipulat f’apparat għall-għadd tat-tip 2 byte b’riżoluzzjoni ta’ siegħa (1h), u għandu jżomm dak il-valur sakemm ma jiġux sodisfatti l-kundizzjonijiet li jippermettu li l-indikatur jiġi ssettjat mill-ġdid għal żero. 11.4.1.3. Fabbrikant jista’ juża apparat wieħed jew multiplu għall-għadd tas-sistema tal-NCD. L-apparat għall-għadd jista’ jakkumula n-numru ta’ sigħat ta’ 2 malfunzjonijiet differenti jew aktar, rilevanti għal dak it-tip ta’ apparat għall-għadd filwaqt li l-ebda waħda minnhom ma tkun laħqet il-ħin indikat mill-apparat għall-għadd. 11.4.1.3.1. Meta l-fabbrikant jiddeċiedi li juża diversi apparati għall-għadd tas-sistema tal-NCD, is-sistema għandha tkun tista’ talloka sistema speċifika ta’ monitoraġġ lil kull malfunzjonament li huwa rilevanti għal dak it-tip ta’ apparat għall-għadd, b’konformità ma’ dan l-Anness. 11.4.2. Prinċipji tal-mekkaniżmu tal-apparat għall-għadd 11.4.2.1. Kull wieħed mill- apparati għall-għadd għandu jopera kif ġej: 11.4.2.1.1. Jekk jibda minn żero, l-apparat għall-għadd għandu jibda jgħodd malli tiġi identifikata malfunzjoni rilevanti għal dak l-apparat għall-għadd u l-kodiċi dijanjostiku tal-problemi (DTC) korrispondenti jkollu l-istatus deskritt fit-Tabella 2. 11.4.2.1.2. F’każ ta’ ħsarat ripetuti, wieħed mid-dispożizzjonijiet li ġejjin għandu japplika skont l-għażla tal-manifattur (i) L-apparat għall-għadd għandu jitwaqqaf u jżomm il-valur attwali tiegħu jekk iseħħ avveniment wieħed ta’ monitoraġġ u l-malfunzjonament li oriġinarjament ikun attiva l-apparat għall-għadd ma jibqax jiġi identifikat jew jekk il-ħsara tkun ġiet imħassra permezz ta’ għodda għall-iskanjar jew permezz ta’ għodda għall-manutenzjoni. Jekk l-apparat għall-għaddjieqaf jgħodd meta s-sistema ta’ inċentiv qawwi hija attiva, l-apparat għall-għadd għandu jinżamm kif ikun bil-valur definit fit-Tabella 4 ta’ dan l-Appendiċi jew b’valur ikbar jew daqs il-valur tal-apparat tal-għadd għal inċentiv qawwi b’inqas minn 30 minuta. (ii) L-apparat għall-għadd għandu jinżamm kif inhu bil-valur definit fit-Tabella 4 ta’ dan l-Appendiċi jew valur akbar jew daqs il-valur tal-apparat għall-għadd għal inċentiv qawwi b’inqas minn 30 minuta. 11.4.2.1.3. Fil-każ ta’ apparat għall-għadd ta’ sistema ta’ monitoraġġ wieħed, dak l-apparat għall-għadd għandu jkompli jgħodd f’każ li tiġi identifikata NCM rilevanti u l-kodiċi dijanjostiku tal-problemi (DTC) tiegħu jkollu l-istatus ‘ikkonfermat u attiv’. Dan għandu jieqaf u jżomm wieħed mill-valuri speċifikat fit-taqsima 11.4.2.1.2, jekk ma jiġi identifikat l-ebda NCM li jiġġustifika l-attivazzjoni tal-apparat għall-għadd jew jekk il-ħsarat kollha rilevanti għal dak l-apparat għall-għadd jiġu mħassra permezz ta’ għodda għall-iskanjar jew permezz ta’ għodda għall-manutenzjoni. Tabella 4 Indikaturi u inċentiv Status tad-DTC għall-ewwel attivazzjoni tal-apparat għall-għadd valur tal-apparat għall-għadd għal inċentiv ta’ livell baxx valur tal-apparat għall-għadd għal inċentiv ta’ livell qawwi Valur wieqaf, miżmum mill-apparat għall-għadd Apparat għall-għadd tal-kwalità tar-reaġent ikkonfermat u attiv ≤ 10 sigħat ≤ 20 siegħa ≥ 90 % valur tal-apparat għall-għadd għal inċentiv ta’ livell qawwi Apparat għall-għadd tad-dożaġġ ikkonfermat u attiv ≤ 10 sigħat ≤ 20 siegħa ≥ 90 % valur tal-apparat għall-għadd għal inċentiv ta’ livell qawwi Apparat għall-għadd tal-valvola EGR ikkonfermat u attiv ≤ 36 siegħa ≤ 100 siegħa ≥ 95 % valur tal-apparat għall-għadd għal inċentiv ta’ livell qawwi Apparat għall-għadd tas-sistema ta’ monitoraġġ ikkonfermat u attiv ≤ 36 siegħa ≤ 100 siegħa ≥ 95 % valur tal-apparat għall-għadd għal inċentiv ta’ livell qawwi Limitu stabbilit tal-NOx jekk applikabbli ikkonfermat u attiv ≤ 10 sigħat ≤ 20 siegħa ≥ 90 % valur tal-apparat għall-għadd għal inċentiv ta’ livell qawwi 11.4.2.1.4. Ladarba jitwaqqaf, l-apparat għall-għadd għandu jiġi ssettjat mill-ġdid fuq żero meta l-moniters rilevanti għal dak l-apparat għall-għadd ikunu temmew iċ-ċiklu tagħom ta’ monitoraġġ mill-inqas darba mingħajr ma jkunu identifikaw malfunzjoni u ma tkun ġiet identifikata l-ebda ħsara rilevanti għal dak l-apparat għall-għadd matul 40 siegħa ta’ tħaddim tal-magna minn mindu l-apparat għall-għadd ikun ġie mwaqqaf l-aħħar (ara l-Figura 4). 11.4.2.1.5. L-apparat għall-għadd għandu jkompli jgħodd mill-punt li fih ikun ġie mwaqqaf jekk jiġi identifikat malfunzjonament rilevanti għal dak l-apparat għall-għadd matul perjodu li fih ikun twaqqaf l-apparat għall-għadd (ara d-Dijagramma 4). 11.5. L-illustrazzjoni tal-attivazzjoni u d-diżattivazzjoni u tal-mekkaniżmi tal-apparat għall-għadd 11.5.1. Dan il-paragrafu juri l-attivazzjoni u d-diżattivazzjoni u l-mekkaniżmi tal-apparat għall-għadd għal xi każijiet tipiċi. Id-dijagrammi u d-deskrizzjonijiet mogħtija fil-paragrafi 11.5.2, 11.5.3 u 11.5.4 huma pprovduti għal finijiet ta’ spjegazzjoni biss u ma għandhomx jintużaw bħala eżempji kemm tar-rekwiżiti ta’ din id-Direttiva jew bħala stqarrijiet definittivi tal-proċessi involuti. L-apparat għall-għadd fil-figuri 6 u 7 jirreferu għall-valuri massimi ta’ inċentiv qawwi fit-Tabella 4. Għal skopijiet ta’ simplifikazzjoni, pereżempju, il-fatt li s-sistema ta’ twissija tkun attiva wkoll meta s-sistema ta’ inċentiv hija attiva ma ssemmitx fl-illustrazzjonijiet mogħtija. Figura 4 Attivazzjoni mill-ġdid u ssettjar mill-ġdid għal żero ta’ apparat għall-għadd wara perjodu meta l-valur tiegħu ikun ġie mwaqqaf 11.5.2. Id-Dijagramma 5 turi l-ħidma tal-mekkaniżmi ta’ attivazzjoni u ta’ diżattivazzjoni meta jkun qed isir il-monitoraġġ tad-disponibilità tar-reaġent għal ħames każijiet: — każ ta’ użu 1: l-operatur ikompli juża l-makkinarju minkejja t-twissija sakemm it-tħaddim tal-makkinarju jiġi diżattivat, — każ ta’ riforniment 1 (riforniment ‘xieraq’): l-operatur jimla t-tank tar-reaġent mill-ġdid sabiex jintlaħaq livell ogħla mil-limitu stabbilit ta’ 10 %. Jiġu diżattivati s-sistemi ta’ twissija u ta’ inċentiv, — każijiet ta’ riforniment 2 u 3 (riforniment ‘mhux xieraq’): Tiġi attivata s-sistema ta’ twissija. Il-livell ta’ twissija jiddependi fuq l-ammont disponibbli tar-reaġent, — każ ta’ riforniment 4 (riforniment ‘mhux xieraq għal kollox’): L-inċentiv ta’ livell baxx jiġi attivat immedjatament. Figura 5 Disponibilità tar-reaġent 11.5.3. Id-dijagramma 6 turi tliet każijiet ta’ kwalità mhux xierqa tar-reaġent: — każ ta’ użu 1: l-operatur ikompli juża l-makkinarju minkejja t-twissija sakemm it-tħaddim tal-makkinarju jiġi diżattivat, — każ ta’ tiswija 1 (tiswija ‘ħażina’ jew ‘diżonesta’): wara li l-makkinarju jiġi diżattivat, l-operatur ibiddel il-kwalità tar-reaġent, iżda, eżatt wara, jibdilha darb’oħra b’dik ta’ reaġent ta’ kwalità ħażina. Is-sistema ta’ inċentiv tiġi attivata mill-ġdid immedjatament u t-tħaddim tal-makkinarju jitwaqqaf wara li l-magna tkun tħaddmet għal sagħtejn (2), — każ ta’ tiswija 2 (tiswija ‘tajba’): wara li l-makkinarju jiġi diżattivat, l-operatur jirrettifika l-kwalità tar-reaġent. Madankollu, ftit tal-ħin wara, jimla għal darb’oħra b’reaġent ta’ kwalità ħażina. Il-proċessi ta’ twissija, ta’ inċentiv u tal-għadd għandhom jerġgħu jibdew minn żero. Figura 6 Riforniment b’reaġent ta’ kwalità ħażina 11.5.4. Id-dijagramma 7 turi tliet każijiet ta’ ħsara tas-sistema ta’ dożaġġ tal-urea. Din id-dijagramma turi wkoll il-proċess li japplika fil-każ tan-nuqqasijiet ta’ monitoraġġ deskritti fit-taqsima 9 ta’ dan l-Anness. — każ ta’ użu 1: l-operatur ikompli juża l-makkinarju minkejja t-twissija sakemm it-tħaddim tal-makkinarju jiġi diżattivat, — każ ta’ tiswija 1 (tiswija ‘tajba’): wara li l-makkinarju jiġi diżattivat, l-operatur isewwi s-sistema ta’ dożaġġ. Madankollu, ftit tal-ħin wara, is-sistema ta’ dożaġġ terġa’ tiżviluppa ħsara. Il-proċessi ta’ twissija, ta’ inċentiv u tal-għadd għandhom jerġgħu jibdew minn żero, — każ ta’ tiswija 2 (tiswija ‘ħażina’): waqt il-perjodu ta’ inċentiv ta’ livell baxx (tnaqqis tat-torque), l-operatur isewwi s-sistema ta’ dożaġġ. Madankollu, eżatt wara, is-sistema ta’ dożaġġ terġa’ tiżviluppa ħsara. Is-sistema ta’ inċentiv ta’ livell baxx tiġi attivata mill-ġdid immedjatament u l-apparat għall-għadd jerġa’ jibda mill-valur li kien qed juri fil-ħin meta saret it-tiswija. Figura 7 Ħsara fis-sistema ta’ dożaġġ tar-reaġent 12. Dimostrazzjoni tal-konċentrazzjoni minima aċċettabbli tal-konċentrazzjoni tar-reaġent cdmin 12.1. Il-manifattur għandu juri l-valur korrett ta’ CDmin waqt l-approvazzjoni tat-tip billi jwettaq l-parti sħuna taċ-ċiklu tal-NRTC billi juża reaġent bil-konċentrazzjoni CDmin. 12.2. It-test għandu jsegwi ċ-ċiklu(i) xieraq/xierqa tal-NCD jew iċ-ċiklu definit ta’ kundizzjonament minn qabel tal-manifattur, u jippermetti li sistema ta’ kontroll tan-NOx b’ċiklu magħluq twettaq adattament tal-kwalità tar-reaġent bil-konċentrazzjoni CDmin. 12.3. L-emissjonijiet li jniġġsu li jirriżultaw minn dan it-test għandhom ikunu inqas mil-limiti stabbiliti tal-NOx speċifikati fit-taqsima 7.1.1 ta’ dan l-Anness. Appendiċi 2 Rekwiżiti għaż-Żona ta’ Kontroll għal magni tal-istadju IV 1. Żona ta’ kontroll tal-magna Iż-żona ta’ kontroll (ara d-Dijagramma 1) hija definita kif ġej: il-firxa tal-veloċità: il-veloċità A għal veloċità għolja fejn: il-veloċità A = veloċità baxxa + 15 % (veloċità għolja – veloċità baxxa); Veloċità għolja u veloċità baxxa kif definiti fl-Anness III jew, jekk il-manifattur, ibbażat fuq l-għażla indikata fit-taqsima 1.2.1. ta’ dan l-Anness III, jagħżel li juża l-proċedura tal-Anness 4B tar-Regolament UNECE Nru 96.03 serje ta’ emendi d-definizzjoni tal-paragrafi 2.1.33 u 2.1.37 tar-Regolament UNECE Nru 96.03 serje ta’ emendi għandu jintuża. Jekk il-veloċità A mkejla tal-magna, hija bejn ± 3 % tal-veloċità tal-magna ddikjarata mill-manifattur, għandha tintuża l-veloċità dikjarata tal-magna. Jekk tinqabeż it-tolleranza għal xi waħda mill-veloċitajiet li ġew ittestjati, il-veloċitajiet mkejla tal-magna għandhom jintużaw. 2. Il-kundizzjonijiet operattivi li ġejjin tal-magna għandhom jiġu esklużi mill-ittestjar: (a) punti taħt it-30 % tat-torque massimu; (b) punti taħt it-30 % tas-saħħa massima. Il-manifattur jista’ jitlob li s-Servizzi Tekniċi jeskludu l-punti ta’ tħaddim miż-żona ta’ kontroll definita fit-taqsima 1 u 2 ta’ dan l-Appendiċi matul l-approvazzjoni taċ-ċertifikazzjoni/tat-tip. Soġġett għall-opinjoni pożittiva tal-Awtorità għall-Approvazzjoni, is-Servizz Tekniku jista’ jaċċetta din l-esklużjoni jekk il-manifattur ikun jista’ juri li l-magna ma tkun qatt kapaċi li taħdem f’tali punti meta tintuża fi kwalunkwe kombinazzjoni ta’ makkinarju. Figura 1 Żona ta’ kontroll